#

#  ΑΝΑΡΤΗΤΕΑ ΣΤΗ ΔΙΑΥΓΕΙΑ ΚΑΙ

# ΕΛΛΗΝΙΚΗ ΔΗΜΟΚΡΑΤΙΑ ΣΤΟ ΔΙΑΔΙΚΤΥΟ

**ΝΟΜΟΣ ΗΛΕΙΑΣ**

**ΔΗΜΟΣ ΗΛΙΔΑΣ**

**ΟΙΚΟΝΟΜΙΚΗ ΕΠΙΤΡΟΠΗ**

**Αριθμός Απόφασης 200/2011**

ΑΠΟΣΠΑΣΜΑ

Από το Πρακτικό 15/19-07-2011 της συνεδρίασης της Οικονομικής Επιτροπής του Δήμου Ήλιδας.

**ΘΕΜΑ: Διορισμός πληρεξουσίων δικηγόρων για την υποβολή υπομνήματος – προτάσεων για τη λειτουργία της Λαϊκής Αγοράς.**

Στην Αμαλιάδα, σήμερα 19-07-2011, ημέρα Τρίτη και ώρα 12:00μ.μ. στο Δημοτικό Κατάστημα του Δήμου Ήλιδας, συνήλθε σε τακτική συνεδρίαση η Οικονομική Επιτροπή, ύστερα από τη με αριθμό 25605/15/15-07-2011 έγγραφη πρόσκληση του Προέδρου, που εκδόθηκε και επιδόθηκε νόμιμα στα μέλη της, σύμφωνα με το άρθρο 75 του Ν.3852/10.

Στη συνεδρίαση αυτή ήταν:

 **ΠΑΡΟΝΤΕΣ ΑΠΟΝΤΕΣ**

1. Ζαχαρόπουλος Βασίλειος – Πρόεδρος 1. Παπαδάτος Πέτρος - Μέλος
2. Χριστόπουλος Ιωάννης - Αντιπρόεδρος 2. Νικολόπουλος Χρήστος - Μέλος
3. Δούλος Παντελής - Μέλος
4. Ντάνασης Χαράλαμπος – Μέλος
5. Προκόπης Πέτρος – Μέλος
6. Μπιλίρης Νικόλαος – Μέλος
7. Παναγιωτάρας Παναγιώτης - Μέλος

Αφού διαπιστώθηκε ότι υπάρχει νόμιμη απαρτία, δεδομένου ότι σε σύνολο εννέα (9) μελών βρέθηκαν παρόντα εφτά (7) μέλη και απόντα δυο (2) μέλη, ο Πρόεδρος κ. Βασίλειος Ζαχαρόπουλος κήρυξε την έναρξη της συνεδρίασης. Τα πρακτικά τηρήθηκαν από το δημοτικό υπάλληλο κ. Ρούτση Χρήστο.

**. . . . . . . .**

Στη συνέχεια της συνεδρίασης ο Πρόεδρος εισηγούμενος το 3ο θέμα της προ ημερήσιας διάταξης ανέφερε τα εξής:

Έχει προκύψει ένα θέμα, το οποίο θεωρείται κατεπείγον και πρέπει να συζητηθεί κατά προτεραιότητα και αφορά την διορισμό πληρεξουσίων δικηγόρων για την υποβολή υπομνήματος – προτάσεων για τη λειτουργία της Λαϊκής Αγοράς που μας κοινοποιήθηκε μετά τη πρόσκληση της Επιτροπής, και πρέπει να γνωμοδοτήσουν άμεσα για την εύρυθμη λειτουργία της Λαϊκής Αγοράς προκειμένου. Η Οικονομική Επιτροπή ομόφωνα εγκρίνει τη συζήτηση του θέματος πριν την έναρξη της συζήτησης των θεμάτων της ημερήσιας διάταξης λόγω της κατεπείγουσας ανάγκης για την επίλυσή του.

Θέτω υπόψη σας την με αριθμό πρωτοκόλλου 25870/18-7-2011 εισήγηση του Αντιδημάρχου Διοικητικών Υπηρεσιών του Δήμου στην οποία αναφέρονται τα εξής: «*Κύριε Πρόεδρε, παρακαλώ όπως στην προσεχή συνεδρίαση της Οικονομικής Επιτροπής ορίσετε δύο (2) δικηγόρους προκειμένου να μελετήσουν τον κανονισμό λειτουργίας της Λαϊκής Αγοράς του Δήμου μας καθώς και την σχετική νομοθεσία, να μας υποβάλλουν σχετικό υπόμνημα – προτάσεις για την εύρυθμη λειτουργία της και στην συνέχεια να κάνω εισήγηση στο Δημοτικό Συμβούλιο για λήψη αποφάσεων*».

Προτείνονται οι δικηγόροι Αμαλιάδας κ.κ. Πατρινός Αντώνιος & Γεωργουλής Αλέξανδρος.

Η οικονομική επιτροπή αφού έλαβε υπόψη της:

1. το άρθρου 74 του ν.3852/2010,
2. την με αριθμό πρωτοκόλλου 25870/18-7-2011 εισήγηση του Αντιδημάρχου,

ΑΠΟΦΑΣΙΖΕΙ ΟΜΟΦΩΝΑ

1. Διορίζει πληρεξούσιους τους δικηγόρους Αμαλιάδας κ.κ. Πατρινό Αντώνιο & Γεωργουλή Αλέξανδρο για την υποβολή υπομνήματος – προτάσεων για τη λειτουργία της Λαϊκής Αγοράς.
2. Η αμοιβή των δικηγόρων καθορίζεται σύμφωνα με το πινάκιο αμοιβής που προβλέπεται στον Κώδικα περί δικηγόρων.

# Η απόφαση αυτή πήρε αύξοντα αριθμό 200/2011

**. . . . . . . .**

Μετά την εξάντληση των θεμάτων λύθηκε η σημερινή συνεδρίαση.

Κατόπιν συντάχθηκε το πρακτικό αυτό και υπογράφηκε όπως παρακάτω:

**Ο ΠΡΟΕΔΡΟΣ ΤΑ ΜΕΛΗ**

ΑΚΡΙΒΕΣ ΑΝΤΙΓΡΑΦΟ

Αμαλιάδα 22-07-2011

**Ο ΠΡΟΕΔΡΟΣ**

**Βασίλειος Ζαχαρόπουλος**